Fyrirlestraröð Vigdísarstofnunar vorið 2020 , Óravíddir tungumálanna , fer af stað þann 21. janúar með fyrirlestri Dale Kedwards , nýdoktors við stofnunina , sem fjallar um hvaða sögu íslensku handritin segja um hugmyndir norrænna manna um stöðu þeirra í alheiminum . Tungumál í víðum skilningi verða viðfangsefni fjölbreyttrar dagskrár fyrirlestra og pallborðsumræðna í vor , þar sem fjallað verður um málvísindi , þýðingar og bókmenntir . Allir viðburðir fundaraðarinnar eru haldnir í fyrirlestrasal Veraldar – húss Vigdísar og hefjast kl. 16:30 á þriðjudögum . Aðgangur er gjaldfrjáls og Vigdísarstofnun býður allt áhugafólk um málefni tengd tungumálum hjartanlega velkomið á viðburði vorsins . Upplýsingar um viðburðina má finna í viðburðadagatali stofnunarinnar og á facebook síðu hennar .